นายบัน คี มุน เลขาธิการสหประชาชาติ กล่าวเปิดการประชุมสมัชชาใหญ่สหประชาชาติประจำปีที่  65  ในมหานครนิวยอร์กของสหรัฐฯ โดยเรียกร้องให้ชาติสมาชิก  192  ประเทศยืนหยัดร่วมกันทำให้สหประชาชาติเกิดความแข็งแกร่งเพื่อสร้างสรรค์โลกวันหน้าให้ดีกว่าวันนี้ ทั้งนี้ก็ด้วยการทำให้ประเทศน้อยใหญ่ทั้งหลายเข้าใจได้ว่า จะไม่สามารถอยู่ได้อย่างลอยนวล หากละเมิดสิทธิพลเมืองภายในชาติของตนเอง